				|

		52013PC0870

			Prijedlog ODLUKE VIJEĆA o potpisivanju, u ime Europske unije, Sporazuma sa Švicarskom Konfederacijom o načinima njezina sudjelovanja u Europskom potpornom uredu za azil /* COM/2013/0870 final - 2013/0421 (NLE) */

			   	OBRAZLOŽENJE
1.           KONTEKST PRIJEDLOGA
Uredbom (EU) br. 439/2010 osnovan je Europski
potporni ured za azil[1]
u cilju jačanja praktične suradnje između država članica u
području azila, provedbe Zajedničkog europskog sustava azila i
pružanja potpore državama članicama čiji su sustavi za azil i prihvat
pod posebnim pritiskom.
U uvodnoj izjavi 24. Uredbe predviđeno je
da „Potporni
bi ured, kako bi ispunio svoju svrhu, trebao biti otvoren za sudjelovanje
zemalja koje su s Unijom sklopile sporazume na temelju kojih su usvojile i
primjenjuju pravo Unije u području koje je obuhvaćeno ovom Uredbom, a
posebno Irske, Lihtenštajna, Norveške i Švicarske“. Te se zemlje nazivaju „pridružene zemlje“.
U skladu s tim, člankom 49. stavkom 1.
Uredbe propisano je da „Potporni ured otvoren je za sudjelovanje Islanda, Lihtenštajna,
Norveške i Švicarske kao promatrača. Sklapaju se aranžmani u kojima se
posebno određuje narav, opseg i način sudjelovanja tih zemalja u radu
Potpornog ureda. Takvi aranžmani uključuju odredbe o sudjelovanju u
inicijativama Potpornog ureda, u financijskim doprinosima i u osoblju. U
pogledu osoblja, ti aranžmani, u svakom slučaju, moraju biti u skladu s
Pravilnikom o osoblju.“
Sudjelovanje pridruženih zemalja u radu
Potpornog ureda nije samo logičan korak s obzirom na njihovu
uključenost u Dublinski sustav, već ima i jasnu dodanu vrijednost za
usluge potpore koje nudi Potporni ured kao što su: razmjena najbolje prakse i
stručnosti, trajna potpora Potpornog ureda i potpora u hitnim slučajevima,
prikupljanje i analiza informacija u Potpornom uredu, sustav pravovremenog
obavješćivanja i pripravnosti Potpornog ureda.
Na osnovi toga, Komisija je 1. srpnja 2011.
preporučila Vijeću da ovlasti Komisiju da započne pregovore s
Islandom, Norveškom, Švicarskom i Lihtenštajnom o međunarodnim sporazumima
kojima će se utvrditi takvi sporazumi.
Komisija je 27. siječnja 2012. primila
odobrenje Vijeća da započne pregovore s Islandom, Norveškom,
Švicarskom i Lihtenštajnom o rješenjima za načine sudjelovanja tih zemalja
u EASO-u.
Pregovori su se odvijali zajednički sa
svim pridruženim zemljama. Održana su četiri kruga pregovora. Konačni
tekst nacrta Sporazuma sa Švicarskom parafiran je 28. lipnja 2013.
Države su članice o tome obaviještene i
konzultirane u okviru mjerodavnih Radnih skupina Vijeća.
Sa strane Unije, pravnu osnovu Sporazuma
čine članak 74. i članak 78. stavci 1. i 2. u vezi s
člankom 218. Ugovora o funkcioniranju Europske unije (UFEU).
Prijedlog u nastavku predstavlja pravni
instrument za potpisivanje sporazuma. Vijeće o tome odlučuje
kvalificiranom većinom.
2.           REZULTATI PREGOVORA
Komisija smatra da su ciljevi koje je
Vijeće odredilo u pregovaračkim direktivama postignuti te da je Uniji
nacrt Sporazuma prihvatljiv.
Njegov konačan sadržaj može se sažeti
kako slijedi:
Nacrtom Sporazuma predviđa se potpuno
sudjelovanje Švicarske u aktivnostima Potpornog ureda [članak 1.],
sudjelovanje u Upravnom odboru Potpornog ureda kao promatrač i bez prava
glasa [članak 2.], godišnji financijski doprinosi Švicarske proračunu
Potpornog ureda godišnjim iznosom koji se izračunava u skladu s njegovim
BDP-om kao postotak BDP-a svih država koje sudjeluju u radu Potpornog ureda
[članak 3. i Prilog I.].
Osim toga, Švicarska je prihvatila odredbe o
mogućem povećanju doprinosa u slučaju povećanja doprinosa
Unije [članak 3. i Prilog I.];
Nadalje, u nacrtu Sporazuma predviđa se
osnivanje odbora sastavljenog od predstavnika Komisije i pridruženih zemalja. U
svrhu učinkovitosti, taj se odbor sastaje zajedno s odgovarajućim
odborima osnovanima s drugim pridruženim zemljama koje sudjeluju na temelju
članka 49. stavka 1. Uredbe. Odbor nije spomenut u pregovaračkim
direktivama i njegovo su osnivanje zatražile pridružene zemlje u svrhu razmjene
informacija i praćenja odgovarajuće provedbe Sporazuma [članak 11.].
3.           UTJECAJ NA PRORAČUN
U članku 3. i Prilogu I. nacrta Sporazuma
sadržane su odredbe o godišnjim financijskim doprinosima Švicarske proračunu
Potpornog ureda i njihovoj mogućoj prilagodbi situaciji iz Priloga I.
4.           ZAKLJUČAK
U svjetlu gore navedenih rezultata, Komisija
predlaže da Vijeće odluči da se potpiše Sporazum između Europske
unije i Švicarske Konfederacije o načinima njezina sudjelovanja u
Europskom potpornom uredu za azil u ime Unije i da ovlasti Komisiju da imenuje
osobu/osobe ovlaštenu/ovlaštene potpisati sporazum u ime Unije.
2013/0421 (NLE)
Prijedlog
ODLUKE VIJEĆA
o potpisivanju, u ime Europske unije,
Sporazuma sa Švicarskom Konfederacijom o načinima njezina sudjelovanja u
Europskom potpornom uredu za azil
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 74. i članak 78. stavke 1. i 2.,
u vezi s člankom 218. stavkom 5.,
uzimajući u obzir prijedlog Europske
komisije,
budući da:
(1)       U članku 49. stavku 1.
Uredbe (EU) br. 439/2010 Europskog parlamenta i Vijeća od 19. svibnja 2010.
o osnivanju Europskog potpornog ureda za azil[2]
propisano je da je Potporni ured otvoren za sudjelovanje Islanda, Lihtenštajna,
Norveške i Švicarske kao promatrača. Osim toga, sklapaju se sporazumi u
kojima se posebno određuje narav, opseg i način sudjelovanja tih
zemalja u radu Potpornog ureda.
(2)       Dana 27. siječnja 2012.
Vijeće je ovlastilo Komisiju da započne pregovore s Švicarskom o Sporazumu
o načinima njezine suradnje u Potpornom uredu. Pregovori su uspješno
okončani parafiranjem Sporazuma 28. lipnja 2013.
(3)       Sporazum bi u ime Unije
trebao potpisati pregovarač podložno njegovu sklapanju na kasniji datum.
(4)       Kako je navedeno u uvodnoj
izjavi 21. Uredbe (EU) br. 439/2010, Ujedinjena Kraljevina i Irska sudjeluju u
Uredbi i ona se na njih primjenjuje. One bi stoga trebale primijeniti
članak 49. stavak 1. Uredbe sudjelujući u donošenju ove Odluke.
Ujedinjena Kraljevina i Irska stoga sudjeluju u donošenju ove Odluke.
(5)       Kako je navedeno u uvodnoj
izjavi 22. Uredbe (EU) br. 439/2010, Danska ne sudjeluje u Uredbi i ona se na
nju ne primjenjuje. Danska stoga ne sudjeluje u ovoj Odluci.
DONIJELO JE OVU ODLUKU:
Članak 1.
Ovime se u ime Unije odobrava potpisivanje
Sporazuma između Europske unije i Švicarske o načinima njezina sudjelovanja
u Europskom potpornom uredu za azil, podložno sklapanju navedenog Sporazuma.
Tekst Sporazuma koji će se potpisati
priložen je ovoj Odluci.
Članak 2.
Ovime se ovlašćuje
Komisija da odredi osobu/osobe koja/koje će biti ovlaštena/ovlaštene
potpisati Sporazum u ime Unije.
Članak 3.
Ova Odluka stupa na snagu na dan donošenja.
Sastavljeno u Bruxellesu,
                                                                       Za
Vijeće
                                                                       Predsjednik
PRILOG
SPORAZUM
između Europske unije i Švicarske Konfederacije o načinima njezina sudjelovanja
u
Europskom potpornom uredu za azil
EUROPSKA UNIJA, dalje u tekstu „EU”,
s jedne strane, i
ŠVICARSKA
KONFEDERACIJA, dalje u tekstu „Švicarska”,
s druge
strane,
uzimajući
u obzir članak 49. stavak 1. Uredbe (EU) br. 439/2010 Europskog parlamenta
i Vijeća od 19. svibnja 2010. o osnivanju Europskog potpornog ureda za
azil[3], dalje u tekstu „Uredba”,
budući
da:
(1) U Uredbi je navedeno da je, kako bi ispunio svoju svrhu, Europski
potporni ured za azil, dalje u tekstu „Potporni ured”, otvoren za sudjelovanje
zemalja koje su sklopile sporazume s EU-om kojima su prihvatile i primjenjuju
pravo EU-a u području na koje se primjenjuje ova Uredba, odnosno Islanda,
Lihtenštajna, Norveške i Švicarske, u daljnjem tekstu „pridružene zemlje”,
(2) Švicarska je sklopila s EU-om sporazume na temelju kojih je
prihvatila i primjenjuje pravo EU-a u području na koje se primjenjuje
Uredba, posebno Sporazum između Europske zajednice i Švicarske
Konfederacije o kriterijima i mehanizmima za određivanje države nadležne
za razmatranje zahtjeva za azil podnesenog u državi članici ili u
Švicarskoj[4],
SPORAZUMJELE SU SE KAKO SLIJEDI:
Članak 1.
Opseg sudjelovanja
Švicarska potpuno sudjeluje
u radu Potpornog ureda i ima pravo dobivati potporu od Potpornog ureda u skladu
s Uredbom i uvjetima iz ovog Sporazuma.
Članak 2.
Upravni odbor
Švicarska ima svog
predstavnika u Upravnom odboru Potpornog ureda u svojstvu promatrača bez
prava glasa.
Članak 3.
Financijski doprinos
1. Švicarska doprinosi prihodu Potpornog ureda godišnjim iznosom koji se
izračunava u skladu s njezinim bruto domaćim proizvodom (BDP) kao
postotak BDP-a svih sudjelujućih država u skladu s formulom opisanom u
Prilogu I.
2. Financijski doprinos iz stavka 1. primjenjuje se sljedećeg dana
od dana stupanja na snagu ovog Sporazuma. Prvi financijski doprinos smanjuje se
razmjerno preostalom trajanju godine nakon stupanja na snagu ovog Sporazuma.
Članak 4.
Zaštita podataka
1. Švicarska primjenjuje svoja nacionalna pravila o zaštiti pojedinaca u
vezi s obradom osobnih podataka i o slobodnom kretanju takvih podataka.[5]
2. Za potrebe ovog Sporazuma, na obradu osobnih podataka u Potpornom
uredu primjenjuje se Uredba (EZ) br. 45/2001 Europskog parlamenta i
Vijeća od 18. prosinca 2000. o zaštiti osoba u vezi s obradom osobnih
podataka u institucijama i tijelima Zajednice i o slobodnom kretanju takvih
podataka[6].
3. Švicarska poštuje pravila o povjerljivosti dokumenata Potpornog
ureda kako je propisano u Poslovniku Upravnog odbora.
Članak 5.
Pravni status
Potporni je ured prema
švicarskom zakonodavstvu pravna osoba te u Švicarskoj uživa najširu pravnu
sposobnost koju pravnim osobama dodjeljuje švicarsko zakonodavstvo. On
poglavito može stjecati ili prodavati pokretnu i nepokretnu imovinu, te može
biti stranka u sudskom postupku.
Članak 6.
Odgovornost
Na odgovornost Potpornog
ureda primjenjuje se članak 45. stavci 1., 3. i 5. Uredbe.
Članak 7.
Sud
Švicarska priznaje
nadležnost Suda Europske unije nad Potpornim uredom, kako je predviđeno u
članku 45. stavcima 2. i 4. Uredbe.
Članak 8.
Osoblje Potpornog ureda
1. U skladu s člankom 38. stavkom 1. i člankom 49. stavkom 1.
Uredbe, na državljane Švicarske koji se zapošljavaju kao osoblje Potpornog
ureda primjenjuju se Pravilnik o osoblju za dužnosnike i Uvjeti zaposlenja
ostalih službenika Europske unije, pravila koja su institucije Europske unije
zajedno donijele u svrhu primjene Pravilnika o osoblju te pravila koja je donio
Potporni ured u skladu s člankom 38. stavkom 2. Uredbe.
2. Odstupajući od članka 12. stavka 2. točke (a) i
članka 82. stavka 3. točke (a) Uvjeta zaposlenja ostalih službenika
Europske unije, državljane Švicarske koji uživaju sva prava građana
izvršni direktor Potpornog ureda može zaposliti u skladu s postojećim
pravilima za odabir i zapošljavanje osoblja koje je donio Potporni ured.
3. Članak 38. stavak 4. Uredbe primjenjuje se mutatis mutandis
na državljane Švicarske.
4. Državljani Švicarske ne mogu biti imenovani na mjesto izvršnog
direktora Potpornog ureda.
Članak 9.
Povlastice i imuniteti
1. Švicarska primjenjuje na Potporni ured i na njegove zaposlenike
Protokol o povlasticama i imunitetima Europske unije iz Priloga II. ovom
Sporazumu kao i sva druga pravila donesena u skladu s tim Protokolom koja se
odnose na pitanja zaposlenika Potpornog ureda.
2. Postupak za primjenu Protokola o povlasticama i imunitetima Europske
unije propisan je u Dodatku Prilogu II.
Članak 10.
Borba protiv prijevare
Odredbe u odnosu na
članak 44. Uredbe koje se odnose na financijsku kontrolu EU-a u Švicarskoj
u odnosu na sudionike u aktivnostima Potpornog ureda navedene su u Prilogu III.
Članak 11.
Odbor
1. Odbor, koji se sastoji od predstavnika Europske komisije i
Švicarske, prati pravilnu provedbu Sporazuma i osigurava kontinuirano davanje
podataka i razmjenu stajališta na tu temu. Iz praktičnih razloga, taj se
odbor sastaje zajedno s drugim odborima osnovanima s drugim pridruženim zemljama
koje sudjeluju na temelju članka 49. stavka 1. Uredbe. Odbor se sastaje na
zahtjev Švicarske ili Europske komisije. O radu odbora obavješćuje se
Upravni odbor Potpornog ureda.
2. U odboru se razmjenjuju informacije i stajališta o predviđenom
zakonodavstvu EU-a, koje izravno utječe na Uredbu ili ju izmjenjuje ili se
očekuje da će imati utjecaj na financijski doprinos iz članka 3.
ovog Sporazuma.
Članak 12.
Prilozi
Prilozi ovom Sporazumu
čine sastavni dio Sporazuma.
Članak 13.
Stupanje na snagu
1. Ugovorne stranke odobravaju ovaj Sporazum u skladu sa svojim
postupcima. One obavještavaju jedna drugu o okončanju tih postupaka.
2. Ovaj Sporazum stupa na snagu prvog dana prvog mjeseca koji slijedi
nakon dana zadnje obavijesti iz stavka 1.
Članak 14.
Raskid i važenje
1. Ovaj se Sporazum sklapa na neodređeno razdoblje.
2. Svaka ugovorna stranka može, nakon savjetovanja s Odborom, raskinuti
ovaj Sporazum obavješćivanjem druge ugovorne stranke. Ovaj Sporazum
prestaje važiti šest mjeseci od dana takve obavijesti.
3. Sporazum se raskida u slučaju raskida Sporazuma između
Europske zajednice i Švicarske Konfederacije o kriterijima i mehanizmima za
utvrđivanje države koja je odgovorna za razmatranje zahtjeva za azil koji
je podnesen u jednoj od država članica ili u Švicarskoj.[7]
4. Ovaj je Sporazum sastavljen u jednom izvorniku na bugarskom,
češkom, danskom, engleskom, estonskom, finskom, francuskom, grčkom, hrvatskom,
latvijskom, litavskom, mađarskom, malteškom, nizozemskom, njemačkom,
poljskom, portugalskom, rumunjskom, slovačkom, slovenskom, španjolskom,
švedskom i talijanskom jeziku, s tim da je svaki tekst jednako vjerodostojan.
……………
PRILOG I.
Formula za izračun doprinosa
1. Financijski doprinos Švicarske prihodu
Potpornog ureda određen u članku 33. stavku 3. točki (d) Uredbe
izračunava se na sljedeći način:
Najnoviji konačni podaci o bruto
domaćem proizvodu (BDP) Švicarske dostupni 31. ožujka svake godine dijele
se sa zbrojem iznosa BDP-a svih država koje sudjeluju u Potpornom uredu koji su
dostupni za istu godinu. Dobiveni postotak primjenjuje se na dio odobrenog
prihoda Potpornog ureda definiran u članku 33. stavku 3. točki (a)
Uredbe u predmetnoj godini u svrhu izračuna financijskog doprinosa
Švicarske.
2. Financijski doprinos plaća se u EUR.
3. Švicarska plaća svoj financijski
doprinos najkasnije 45 dana nakon primitka obavijesti o terećenju. Za
svako kašnjenje u plaćanju financijskog doprinosa Švicarskoj se
obračunava zatezna kamata na iznos dugovanja od datuma dospijeća. Kao
kamatna stopa uzima se važeća kamatna stopa koju Europska središnja banka
primjenjuje na svoje glavne operacije refinanciranja, kako je objavljeno u
seriji C Službenog lista Europske unije na snazi prvog kalendarskog dana u
mjesecu dospijeća, uvećana za 3,5 postotna boda.
4. Financijski
doprinos Švicarske prilagođava se u skladu s ovim Prilogom ako se
financijski doprinos Europske unije unesen u opći proračun Europske
unije određen u članku 33. stavku 3. točki (a) Uredbe
poveća u skladu s člancima 26., 27. ili 41. Uredbe (EU, Euratom) br. 966/2012
Europskog parlamenta i Vijeća od 25. listopada 2012. o financijskim
pravilima koja se primjenjuju na opći proračun Unije i o stavljanju
izvan snage Uredbe Vijeća (EZ, Euratom) br. 1605/2002.[8]. U tom je slučaju dospijeće razlike 45 dana nakon primitka
obavijesti o terećenju.
5. Ako se iznosi
koje je EU platio Potpornom uredu u skladu s člankom 33. stavkom 3.
točkom (a) Uredbe koji se odnose na godinu N ne potroše prije 31. prosinca
godine N ili ako se proračun Potpornog ureda za godinu N smanji u skladu s
člancima 26., 27. ili 41. Uredbe (EU, Euratom) br. 966/2012, dio tih
nepotrošenih ili umanjenih uplaćenih sredstava koji odgovara postotku
doprinosa Švicarske prenosi se u proračun Potpornog ureda za godinu N+1. U
skladu s tim smanjuje se doprinos Švicarske proračunu Potpornog ureda za
godinu N+1.
PRILOG II.
PROTOKOL (BR. 7)
O POVLASTICAMA I IMUNITETIMA EUROPSKE UNIJE
VISOKE UGOVORNE STRANKE,
UZIMAJUĆI U OBZIR da u skladu s člankom 343. Ugovora o
funkcioniranju Europske unije i člankom 191. Ugovora o osnivanju Europske
zajednice za atomsku energiju („EZAE”), Europska unija i EZAE na državnim područjima država
članica uživaju takve povlastice i imunitete koji su im potrebni za
obavljanje njihovih zadaća,
SPORAZUMJELE SU SE o sljedećim odredbama koje se prilažu Ugovoru o
Europskoj uniji, Ugovoru o funkcioniranju Europske unije i Ugovoru o osnivanju
Europske zajednice za atomsku energiju:
POGLAVLJE I.
DOBRA, SREDSTVA, IMOVINA I POSLOVANJE
EUROPSKE UNIJE
Članak 1.
Prostorije i zgrade Unije
nepovredive su. Izuzete su od pretrage, rekvizicije, konfiskacije ili
izvlaštenja. Dobra i imovina Unije ne mogu biti predmetom upravnih ili sudskih
mjera prisile bez ovlaštenja Suda.
Članak 2.
Arhive Unije nepovredive su.
Članak 3.
Unija, njezina imovina, prihodi i ostala dobra oslobođeni su od
svih neposrednih poreza.
Vlade država članica, kad god je to moguće, poduzimaju
odgovarajuće mjere za doznačivanje ili povrat iznosa posrednih poreza
ili poreza na prodaju uključenih u cijenu pokretnina ili nekretnina kada
Unija za svoje službene potrebe obavlja veće kupnje čija cijena
uključuje takve poreze. Međutim, primjena navedenih odredaba ne smije
imati za posljedicu narušavanje tržišnog natjecanja unutar Unije.
Ne odobravaju se oslobođenja u odnosu na poreze i davanja koji se
plaćaju samo kao naknade za javne komunalne usluge.
Članak 4.
Unija je oslobođena od svih carina, zabrana i ograničenja pri
uvozu i izvozu na predmete namijenjene njezinoj službenoj uporabi: tako
uvezenim predmetima ne smije se raspolagati, ni uz naplatu ni besplatno, na
državnom području zemlje u koju su uvezeni, osim pod uvjetima koje odobri
vlada te zemlje.
Unija je također oslobođena od svih carina i svih zabrana i
ograničenja na uvoz i izvoz svojih publikacija.
POGLAVLJE II.
KOMUNIKACIJA I PROPUSNICE
Članak 5.
(bivši članak 6.)
Pri službenoj komunikaciji i
prijenosu svih svojih dokumenata institucije Unija na državnom području
svake države članice uživaju tretman koji ta država priznaje diplomatskim
misijama.
Službena prepiska i ostala
službena komunikacija institucija Unije ne podliježu cenzuri.
Članak 6.
(bivši članak 7.)
Predsjednici institucija Unije mogu članovima i službenicima tih
institucija izdati propusnice u obliku koji propisuje Vijeće,
odlučujući običnom većinom, i koje vlasti država članica
priznaju kao valjane putne isprave. Te se propusnice (laissez-passer) izdaju
dužnosnicima i ostalim službenicima pod uvjetima koji su utvrđeni
Pravilnikom o osoblju za dužnosnike i Uvjetima zaposlenja ostalih službenika
Unije.
Komisija može sklopiti sporazume na temelju kojih se te propusnice
(laissez-passer) priznaju kao valjane putne isprave na državnom području
trećih zemalja.
POGLAVLJE III.
ČLANOVI EUROPSKOG PARLAMENTA
Članak 7.
(bivši članak 8.)
Slobodno kretanje članova Europskog parlamenta prilikom putovanja
do mjesta ili iz mjesta sastajanja Europskog parlamenta ne podliježe nikakvim
administrativnim ili drugim ograničenjima.
Članovima Europskog parlamenta odobravaju se u vezi s carinskom i
deviznom kontrolom:
(a) od strane njihove vlade, iste olakšice koje se odobravaju višim
dužnosnicima prilikom putovanja u inozemstvo radi privremenih službenih misija;
(b) od strane vlada ostalih država članica, iste olakšice koje se
odobravaju predstavnicima stranih vlada na privremenim službenim misijama.
Članak 8.
(bivši članak 9.)
Članovi Europskog
parlamenta ne mogu biti podvrgnuti nikakvom obliku ispitivanja, zadržavanja ili
sudskog postupka zbog izraženih mišljenja ili glasanja pri obnašanju svojih
dužnosti.
Članak 9.
(bivši članak 10.)
Tijekom zasjedanja Europskog parlamenta njezini članovi uživaju:
(a) na državnom području svoje države, imunitet priznat
članovima parlamenta te države;
(b) na državnom području bilo koje druge države članice,
imunitet od svake mjere zadržavanja i od sudskih postupaka.
Na isti se način imunitet primjenjuje na članove tijekom
putovanja do mjesta ili iz mjesta sastajanja Europskog parlamenta.
Ako je član zatečen u počinjenju kaznenog djela, nije
moguće pozivanje na imunitet te u tom slučaju Europski parlament može
ostvariti svoje pravo na ukidanje imuniteta jednom od svojih članova.
POGLAVLJE IV.
PREDSTAVNICI DRŽAVA ČLANICA KOJI
SUDJELUJU U RADU INSTITUCIJA EUROPSKE UNIJE
Članak 10.
(bivši članak 11.)
Predstavnici država članica koji sudjeluju u radu institucija
Unije, njihovi savjetnici i tehnički stručnjaci uživaju
uobičajene povlastice, imunitete i olakšice prilikom obnašanja svojih
dužnosti i tijekom putovanja do mjesta ili iz mjesta sastajanja.
Ovaj se članak također primjenjuje na članove
savjetodavnih tijela Unije.
POGLAVLJE V.
DUŽNOSNICI I OSTALI SLUŽBENICI EUROPSKE
UNIJE
Članak 11.
(bivši članak 12.)
Na državnom području svake države članice i neovisno o
njihovu državljanstvu, dužnosnici i ostali službenici Unije:
(a) pridržavajući se odredaba Ugovorâ koje se s jedne strane
odnose na propise o odgovornosti dužnosnika i ostalih službenika prema Uniji, s
druge strane, na nadležnost Suda u sporovima između Unije i njezinih
dužnosnika i ostalih službenika, uživaju imunitet od sudskih postupaka u
pogledu radnja koje oni poduzimaju u službenom svojstvu, uključujući
izgovorene ili napisane riječi. Taj imunitet uživaju i nakon prestanka
obnašanja dužnosti;
(b) zajedno sa svojim bračnim drugovima i uzdržavanim
članovima obitelji ne podliježu imigracijskim ograničenjima ni
formalnostima za prijavu stranaca;
(c) uživaju jednake olakšice koje se uobičajeno dodjeljuju
dužnosnicima međunarodnih organizacija vezano uz monetarne ili devizne
propise;
(d) imaju pravo bez carine uvesti pokućstvo i druge predmete za
osobnu uporabu prilikom prvog preuzimanja dužnosti u dotičnoj zemlji, te
pravo da ih nakon prestanka dužnosti u toj zemlji ponovno izvezu bez carina, u
oba slučaja pridržavajući se uvjeta koje vlada zemlje u kojoj
ostvaruju to pravo smatra nužnima;
(e) imaju pravo bez carine uvesti motorno vozilo za osobnu uporabu,
kupljeno u zemlji svojeg posljednjeg boravišta ili u zemlji čiji su
državljani prema uvjetima koji vrijede na unutarnjem tržištu te zemlje, te ga
ponovno izvesti bez carine, u oba slučaja pridržavajući se uvjeta
koje vlada zemlje u kojoj ostvaruju to pravo smatra nužnima.
Članak 12.
(bivši članak 13.)
Dužnosnici i ostali službenici Unije dužni su plaćati porez u
korist Unije na plaće, nadnice i prihode koje im isplaćuje Unija, u
skladu s uvjetima i postupkom koje utvrđuju Europski parlament i
Vijeće, uredbama, u skladu s redovnim zakonodavnim postupkom i nakon
savjetovanja sa zainteresiranim institucijama.
Oni su oslobođeni od plaćanja nacionalnih poreza na
plaće, nadnice i prihode koje im isplaćuje Unija.
Članak 13.
(bivši članak 14.)
Pri primjeni poreza na dohodak, poreza na bogatstvo i poreza na
nasljedstvo te pri primjeni konvencija o izbjegavanju dvostrukog oporezivanja
sklopljenih među državama članicama Unije, za dužnosnike i ostale službenike
Unije, koji isključivo radi obnašanja svojih dužnosti u službi Unije imaju
boravište na državnom području države članice koja nije zemlja
njihove porezne rezidentnosti, u trenutku stupanja u službu Unije, smatra se,
kako u zemlji njihova stvarnog boravišta tako i u zemlji njihove porezne
rezidentnosti, da su zadržali rezidentnost u potonjoj zemlji, pod uvjetom da je
ta država članica Unije. Ta se odredba također primjenjuje na
bračnog druga ako se ne bavi vlastitim plaćenim zanimanjem, i na
djecu koju uzdržavaju i za koju skrbe osobe iz ovog članka.
Pokretna imovina koja pripada osobama iz prethodnog stavka i koja se
nalazi na državnom području zemlje u kojoj borave oslobođena je od
poreza na nasljedstvo u toj zemlji; za takvu se imovinu pri izračunu tog
poreza smatra, uz poštovanje prava trećih zemalja i moguće primjene
odredaba međunarodnih konvencija o dvostrukom oporezivanju, da se nalazi u
zemlji porezne rezidentnosti.
Pri primjeni odredaba ovog članka ne uzima se u obzir rezidentnost
stečena isključivo zbog obnašanja dužnosti u službi drugih
međunarodnih organizacija.
Članak 14.
(bivši članak 15.)
Europski parlament i
Vijeće, uredbama, u skladu s redovnim zakonodavnim postupkom i nakon
savjetovanja s ostalim zainteresiranim institucijama, utvrđuju program
prava iz socijalne sigurnosti za dužnosnike i ostale službenike Unije.
Članak 15.
(bivši članak 16.)
Europski parlament i Vijeće, uredbama, u skladu s redovnim
zakonodavnim postupkom i nakon savjetovanja s ostalim zainteresiranim
institucijama, određuju kategorije dužnosnika i ostalih službenika Unije
na koje se u cijelosti ili djelomično primjenjuju odredbe članka 11.,
članka 12. stavka 2. i članka 13.
Imena, razredi i adrese dužnosnika i ostalih službenika uključenih
u takve kategorije periodično se dostavljaju vladama država članica.
POGLAVLJE VI.
POVLASTICE I IMUNITETI MISIJA TREĆIH
ZEMALJA AKREDITIRANIH PRI EUROPSKOJ UNIJI
Članak 16.
(bivši članak 17.)
Država članica na
čijem državnom području Unija ima svoje sjedište priznaje
uobičajeni diplomatski imunitet i privilegije misijama trećih zemalja
akreditiranim pri Uniji.
POGLAVLJE VII.
OPĆE ODREDBE
Članak 17.
(bivši članak 18.)
Dužnosnicima i ostalim službenicima Unije priznaju se povlastice,
imuniteti i olakšice isključivo u interesu Unije.
Svaka institucija Unije dužna je ukinuti imunitet priznat dužnosniku
ili drugom službeniku kad god ona smatra da ukidanje tog imuniteta nije
protivno interesima Unije.
Članak 18.
(bivši članak 19.)
Institucije Unije
surađuju s odgovornim tijelima zainteresiranih država članica radi
primjene ovog Protokola.
Članak 19.
(bivši članak 20.)
Članci 11. do 14. i
članak 17. primjenjuju se na predsjednika Europskog Vijeća.
Oni se također
primjenjuju na članove Komisije.
Članak 20.
(bivši članak 21.)
Članci 11. do 14. i
članak 17. primjenjuju se na suce, nezavisne odvjetnike, tajnike i
pomoćne izvjestitelje Suda Europske unije, ne dovodeći u pitanje
odredbe članka 3. Protokola o Statutu Suda Europske unije o imunitetu
sudaca i nezavisnih odvjetnika od sudskih postupaka.
Članak 21.
(bivši članak 22.)
Ovaj se Protokol također primjenjuje na Europsku investicijsku
banku, na članove njezinih tijela, na njezino osoblje i na predstavnike
država članica koji sudjeluju u njezinim aktivnostima, ne dovodeći u
pitanje odredbe Protokola o Statutu Banke.
Europska investicijska banka povrh toga oslobođena je od svakog
oblika oporezivanja ili nameta slične naravi pri osnivanju i bilo kakvom
povećanju kapitala te od različitih formalnosti koje mogu biti s tim
povezane u državi sjedišta Banke. Slično tome, prestanak Banke ili njezina
likvidacija nemaju za posljedicu nikakve namete. Naposljetku, djelatnosti Banke
i njezinih tijela, koje se obavljaju u skladu s njezinim Statutom, ne podliježu
porezu na promet.
Članak 22.
(bivši članak 23.)
Ovaj se Protokol također primjenjuje na Europsku središnju banku,
na članove njezinih tijela i na njezino osoblje, ne dovodeći u
pitanje odredbe Protokola o Statutu Europskog sustava središnjih banaka i
Europske središnje banke.
Europska središnja banka je povrh toga oslobođena od svakog oblika
oporezivanja ili nameta slične naravi pri povećanju kapitala te
različitih formalnosti koje mogu biti povezane s time u državi sjedišta
Banke. Djelatnosti Banke i njezinih tijela, koje su obavljene u skladu sa Statutom
Europskog sustava središnjih banaka i Europske središnje banke ne podliježu
porezu na promet.
Dodatak PRILOGU II.
Postupak za primjenu Protokola o
povlasticama i imunitetima u Švicarskoj
1. Proširenje
primjene na Švicarsku
Smatra se da svako
upućivanje na države članice u Protokolu o povlasticama i imunitetima
Europske unije (dalje u tekstu „Protokol”) uključuje i Švicarsku ako sljedeće odredbe ne određuju
drukčije.
2. Izuzeće
Potpornog ureda od neposrednih poreza (uključujući PDV)
Na proizvode i
usluge koji se izvoze iz Švicarske ne primjenjuje se švicarski porez na dodanu
vrijednost (PDV). Za robu i usluge dostavljene Potpornom uredu u Švicarskoj za
njegovu službenu uporabu, u skladu s člankom 3. drugim stavkom Protokola,
oslobođenje od PDV-a daje se u obliku povrata. Oslobođenje od PDV-a
odobrava se ako stvarna kupovna cijena robe i usluga navedenih na računu
ili jednakovrijednom dokumentu iznosi najmanje 100 švicarskih franaka
(uključujući porez).
Povrat PDV-a
dobiva se nakon dostave Odjelu za PDV Švicarske porezne uprave službenih
švicarskih obrazaca predviđenih za tu svrhu. U pravilu se zahtjevi za
povrat obrađuju u roku od tri mjeseca od datuma kada su podneseni zajedno
sa svom pratećom dokumentacijom.
3. Postupak za
primjenu pravila koja se odnose na osoblje Potpornog ureda
U odnosu na
članak 12. stavak 2. Protokola, Švicarska izuzima, u skladu s
načelima nacionalnog prava, dužnosnike i druge službenike Potpornog ureda
u smislu članka 2. Uredbe Vijeća (Euratom, EZUČ, EEZ) br. 549/69
od 25. ožujka 1969. o utvrđivanju kategorija dužnosnika i drugih
službenika Europskih zajednica na koje se primjenjuju odredbe članka 12.,
drugog stavka članka 13. i članka 14. Protokola o povlasticama i
imunitetima Zajednica[9] od primjene saveznih, kantonskih i općinskih poreza na
plaće, nadnice i naknade koje im plaća EU i primjenjuje interni porez
u vlastitu korist.
Švicarska se za
potrebe primjene članka 13. Protokola ne smatra državom članicom u
smislu gore navedene točke 1.
Dužnosnici i
ostali službenici Potpornog ureda i članovi njihovih obitelji, koji su
članovi sustava socijalne sigurnosti primjenjivog na dužnosnike i ostale
službenike EU-a nisu obvezni biti članovima švicarskog sustava socijalne
sigurnosti.
Sud Europske unije
isključivo je nadležan u svim pitanjima o odnosima između Potpornog
ureda ili Europske komisije i njihovih zaposlenika u pogledu primjene
Pravilnika o osoblju za dužnosnike i Uvjeta zaposlenja drugih službenika
Europske unije te drugih odredaba prava EU-a u kojem su propisani uvjeti rada.
PRILOG III.
Financijska kontrola sudionika iz Švicarske
u aktivnostima Potpornog ureda
Članak 1.
Izravna komunikacija
Potporni Ured i Europska komisija izravno komuniciraju sa svim osobama
ili subjektima s poslovnim nastanom u Švicarskoj koji sudjeluju u aktivnostima
Potpornog ureda kao izvođači, sudionici u programima Potpornog ureda,
primatelji plaćanja iz proračuna Potpornog ureda ili proračuna
EU-a ili kao podizvođači. Te osobe mogu izravno Europskoj Komisiji i
Potpornom uredu slati sve relevantne informacije i dokumentaciju koje su dužni
dostaviti na temelju instrumenata na koje se odnosi ovaj Sporazum te
sklopljenih ugovora ili sporazuma i svih odluka donesenih na temelju tih
sporazuma ili ugovora.
Članak 2.
Revizije
1. U skladu s
Uredbom (EU, Euratom) br. 966/2012 Europskog parlamenta i Vijeća od 25.
listopada 2012. o financijskim pravilima koja se primjenjuju na opći
proračun Unije i o stavljanju izvan snage Uredbe Vijeća (EZ, Euratom)
br. 1605/2002.[10], Uredbom Komisije (EZ, Euratom) br. 2343/2002 od 23. prosinca 2002. o
Okvirnoj financijskoj uredbi za tijela iz članka 185. Uredbe Vijeća
(EZ, Euratom) br. 1605/2002 o Financijskoj uredbi koja se primjenjuje na
opći proračun Europskih zajednica[11] i
drugim instrumentima iz ovog Sporazuma, u ugovorima ili sporazumima i odlukama
donesenima s korisnicima s poslovnim nastanom u Švicarskoj mogu biti
predviđene znanstvene, financijske, tehnološke ili druge revizije koje
službenici Potpornog ureda i Europske komisije, ili bilo koje druge osobe koje
su za to ovlastili Potporni ured i Europska komisija, mogu u bilo kojem
trenutku provoditi u poslovnim prostorijama korisnika ili njegovih
podizvođača.
2. Službenici
Potpornog ureda i Europske komisije i druge od njih ovlaštene osobe imaju
odgovarajući pristup lokacijama, radovima i dokumentima te svim
informacijama potrebnima za provođenje takvih revizija,
uključujući onima u elektroničkom obliku. Pravo pristupa
izričito se navodi u ugovorima ili sporazumima sklopljenima radi provedbe
instrumenata na koje se odnosi ovaj Sporazum.
3. Europski
revizorski sud ima ista prava kao Europska komisija.
4. Revizije se
mogu provoditi do pet godina nakon isteka ovog Sporazuma ili prema uvjetima iz
sklopljenih ugovora ili sporazuma i donesenih odluka.
5. Švicarski
savezni ured za reviziju unaprijed se obavješćuje o revizijama koje se
provode na švicarskom državnom području. Ta obavijest ne predstavlja
pravni uvjet za provođenje tih revizija.
Članak 3.
Terenske provjere
1. U okviru ovog
Sporazuma, Europska komisija (OLAF) ovlaštena je provoditi provjere na terenu i
inspekcije na državnom području Švicarske, u skladu s uvjetima iz Uredbe
Vijeća (Euratom, EZ) br. 2185/96 od 11. studenoga 1996. o provjerama i
inspekcijama na terenu koje provodi Komisija s ciljem zaštite financijskih
interesa Europskih zajednica od prijevara i ostalih nepravilnosti[12].
2. Provjere i
inspekcije na terenu priprema i provodi Komisija u bliskoj suradnji sa
Švicarskim saveznim uredom za reviziju ili drugim nadležnim švicarskim tijelima
koje odredi Švicarski savezni ured za reviziju, koji se pravovremeno
obavješćuju o predmetu, cilju i pravnoj osnovi provjera i inspekcija kako
bi mogli osigurati svu potrebnu pomoć. U tu svrhu službenici nadležnih
švicarskih tijela mogu sudjelovati u provjerama i inspekcijama na terenu.
3. Provjere i
inspekcije na terenu mogu zajednički provoditi Komisija i predmetna
švicarska tijela, ako ona tako žele.
4. Ako sudionici u
programu odbiju provjeru ili inspekciju na terenu, švicarska tijela,
djelujući u skladu s nacionalnim propisima, inspektorima Komisije pružaju
potrebnu pomoć kako bi im se omogućilo da obave svoju dužnost
provođenja provjere ili inspekcije na terenu.
5. Komisija u
najkraćem mogućem roku izvješćuje Švicarski savezni ured za
reviziju o svim činjenicama ili sumnjama koje se odnose na nepravilnost
otkrivenu tijekom provjere ili inspekcije na terenu. U svakom slučaju
Europska komisija je dužna obavijestiti gore navedeno tijelo o rezultatima tih
provjera i inspekcija.
Članak 4.
Informiranje i savjetovanje
1. Za potrebe
pravilne provedbe ovog Priloga nadležna tijela Švicarske i Unije redovito
razmjenjuju informacije i, na zahtjev jedne od ugovornih stranaka, provode
savjetovanja.
2. Nadležna
švicarska tijela bez odlaganja obavješćuju Potporni ured i Komisiju o svim
činjenicama ili sumnjama koje su doznala u vezi s nepravilnosti povezanom
sa sklapanjem i provedbom ugovora ili sporazuma sklopljenih u primjeni
instrumenata na koje se odnosi ovaj Sporazum.
Članak 5.
Povjerljivost
Informacije koje se u bilo kojem obliku priopće ili prime na
temelju ovog Priloga smatraju se profesionalnom tajnom te se štite na isti
način kako su slične informacije zaštićene zakonodavstvom
Švicarske i odgovarajućim odredbama koje se primjenjuju na institucije
EU-a. Takve se informacije smiju priopćiti samo osobama koje ih moraju
doznati na temelju svoje službene dužnosti unutar institucija Unije, u državama
članicama ili u Švicarskoj i ne smiju se koristiti u druge svrhe osim za
osiguranje učinkovite zaštite financijskih interesa ugovornih stranaka.
Članak 6.
Administrativne mjere i kazne
Ne dovodeći u pitanje primjenu švicarskog kaznenog prava, Potporni
ured ili Europska komisija mogu određivati administrativne mjere i kazne u
skladu s Uredbom (EU, Euratom) br. 966/2012 Europskog parlamenta i Vijeća
od 25. listopada 2012. o financijskim pravilima koja se primjenjuju na
opći proračun Unije i o stavljanju izvan snage Uredbe Vijeća
(EZ, Euratom) br. 1605/2002[13] i Delegiranom Uredbom Komisije (EU) br. 1268/2012 od 29. listopada 2012.
pravilima primjene Uredbe (EU, Euratom) br. 966/2012 Europskog parlamenta i
Vijeća od 25. listopada 2012. o financijskim pravilima koja se primjenjuju
na opći proračun Unije[14] i
s Uredbom Vijeća (EZ, Euratom) br. 2988/95 od 18. prosinca 1995. o zaštiti
financijskih interesa Europskih zajednica[15].
Članak 7.
Povrat i izvršenje
Odluke koje
Potporni ured ili Komisija donesu u okviru područja primjene ovog
Sporazuma, a kojima se subjektima koji nisu države nameće novčana
obveza, izvršive su u Švicarskoj. Nalog za izvršenje, uz kontrolu koja obuhvaća
samo provjeru vjerodostojnosti akta, izdaje tijelo koje odredi švicarska vlada
i o tome obavješćuje Potporni ured ili Europsku komisiju. Izvršenje se
provodi u skladu sa švicarskim postupovnim propisima. Zakonitost odluke o
izvršenju podliježe kontroli Suda Europske unije.
Presude Suda
Europske unije donesene na temelju arbitražne klauzule izvršive su pod istim
uvjetima.
[1]               Uredba (EZ) br. 439/2010 Europskog parlamenta i
Vijeća od 19. svibnja 2010. o osnivanju Europskog potpornog ureda za azil;
SL L 132/11 od 29.05.2010.
[2]               SL L 132/11; SL L 29.05. 2010.
[3]               SL L 132, 29.05.2010., str. 11.
[4]               SL L 53, 27.2.2008., str. 5.
[5]               Odluka Komisije od 26. srpnja 2000. u skladu s
Direktivom 95/46/EZ Europskog parlamenta i Vijeća o odgovarajućoj
zaštiti osobnih podataka predviđenoj u Švicarskoj, SL L 215, 25.8.2000.,
str. 1.
[6]               SL L 8, 12..1.2011., str. 1.
[7]               SL L 53, 27.2.2008., str. 5.
[8]               SL L 298, 26.10.2012., str. 1.
[9]               SL L 74, 27.3.1969., str. 1 Uredba kako je
zadnje izmijenjena Uredbom Vijeća (EZ) br. 371/2009, SL L 121, 15.5.2009.,
str. 1.
[10]             SL L 298, 26.10.2012., str. 1.
[11]             SL L 357, 31..12.2002., str. 72 kako je zadnje
izmijenjena Uredbom Komisije (EZ, Euratom) br. 652/2008 (SL L 181, 10.7.2008.,
str. 23.).
[12]             SL L 292, 15.11.1996., str. 2.
[13]             SL L 298, 26.10.2012., str. 1.
[14]             SL L 362, 31.12.2012., str. 1.
[15]             SL L 312, 23.12.1995., str. 1.


				|

		52014PC0075

			Prijedlog ODLUKE VIJEĆA o potpisivanju, u ime Europske unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane, kako bi se uzelo u obzir pristupanje Republike Hrvatske Europskoj Uniji /* COM/2014/075 final - 2014/0038 (NLE) */

			   	OBRAZLOŽENJE
Vijeće je 24. rujna 2012. ovlastilo
Komisiju da započne pregovore u ime Europske unije i njezinih država
članica i Republike Hrvatske sa Srbijom radi sklapanja Protokola uz
Sporazum o stabilizaciji i pridruživanju između Europskih zajednica i
njihovih država članica, s jedne strane, i Republike Srbije, s druge
strane, kako bi se uzelo u obzir pristupanje Republike Hrvatske Europskoj
uniji.
Dva kruga pregovora održana su 28.
siječnja i 13. ožujka 2013., a nakon toga su uslijedila daljnja tehnička
pojašnjenja i korespondencija. Komisija i Vlada Srbije parafirali su Protokol
10. prosinca 2013. Tekst nacrta Protokola nalazi se u Prilogu.
Komisija predlaže da Vijeće odluči o
potpisivanju i privremenoj primjeni Protokola u ime Europske unije i sklopi
Protokol u ime Europske unije i njezinih država članica. Komisija predlaže
da Vijeće odobri sklapanje Protokola u ime Europske zajednice za atomsku
energiju, u skladu s člankom 101. stavkom 2. Ugovora o osnivanju EZAE-a.
Priložen je prijedlog odluke Vijeća o
potpisivanju i privremenoj primjeni Protokola. Komisija predlaže da
Vijeće:
–
odluči o potpisivanju i privremenoj primjeni
Protokola u ime Europske unije.
2014/0038 (NLE)
Prijedlog
ODLUKE VIJEĆA
o potpisivanju, u ime Europske unije i
njezinih država članica, i privremenoj primjeni Protokola uz Sporazum o
stabilizaciji i pridruživanju između Europskih zajednica i njihovih država
članica, s jedne strane, i Republike Srbije, s druge strane, kako bi se
uzelo u obzir pristupanje Republike Hrvatske Europskoj Uniji
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a
posebno njegov članak 217. u vezi s člankom 218. stavkom 5. i
člankom 218. stavkom 8. drugim podstavkom,
uzimajući u obzir Akt o uvjetima pristupanja Republike Hrvatske, a
posebno njegov članak 6. stavak 2.,
uzimajući u obzir prijedlog Europske komisije[1],
budući da:
(1)       Vijeće je 24. rujna
2012. ovlastilo Komisiju da započne pregovore u ime Unije i njezinih
država članica i Republike Hrvatske s Republikom Srbijom radi sklapanja
Protokola uz Sporazum o stabilizaciji i pridruživanju između Europskih
zajednica i njihovih država članica, s jedne strane, i Republike Srbije, s
druge strane, kako bi se uzelo u obzir pristupanje Republike Hrvatske Europskoj
uniji (dalje u tekstu: „Protokol”).
(2)       Pregovori su uspješno
okončani parafiranjem Protokola 10. prosinca 2013.
(3)       Protokol treba potpisati u
ime Unije i njezinih država članica, pod uvjetom njegova kasnijeg
sklapanja.
(4)       Sklapanje Protokola podliježe
posebnom postupku u pogledu pitanja iz nadležnosti Europske zajednice za
atomsku energiju.
(5)       Protokol treba primjenjivati
privremeno od datuma njegova potpisivanja.
DONIJELO JE OVU ODLUKU:
Članak 1.
Ovime se u ime Unije i njezinih
država članica odobrava potpisivanje Protokola uz Sporazum o stabilizaciji
i pridruživanju između Europskih zajednica i njihovih država članica,
s jedne strane i Republike Srbije, s druge strane, kako bi se uzelo u obzir pristupanje
Republike Hrvatske Europskoj uniji, pod uvjetom sklapanja navedenog Protokola.
Tekst Protokola priložen je ovoj Odluci.
Članak 2.
Predsjednik Vijeća
ovlašćuje se odrediti osobu(-e) ovlaštenu(-e) potpisati Protokol u ime
Unije i njezinih država članica.
Članak 3.
Protokol se
primjenjuje privremeno, u skladu s njegovim člankom 14., od prvog dana
drugog mjeseca nakon datuma njegova potpisivanja, do završetka postupaka
njegova sklapanja.
Članak 4.
Ova odluka
stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL C […], […], str. […].
PRILOG
Prijedlogu
ODLUKE VIJEĆA

o potpisivanju, u ime Europske unije
i njezinih država članica, Protokola uz Sporazum o stabilizaciji i
pridruživanju između Europskih zajednica i njihovih država članica, s
jedne strane, i Republike Srbije, s druge strane, kako bi se uzelo u obzir
pristupanje Republike Hrvatske Europskoj uniji
KRALJEVINA
BELGIJA,
REPUBLIKA
BUGARSKA,
ČEŠKA
REPUBLIKA,
KRALJEVINA
DANSKA,
SAVEZNA REPUBLIKA
NJEMAČKA,
REPUBLIKA
ESTONIJA,
IRSKA,
HELENSKA
REPUBLIKA,
KRALJEVINA
ŠPANJOLSKA,
FRANCUSKA
REPUBLIKA,
REPUBLIKA
HRVATSKA,
TALIJANSKA
REPUBLIKA,
REPUBLIKA CIPAR,
REPUBLIKA
LATVIJA,
REPUBLIKA LITVA,
VELIKO VOJVODSTVO
LUKSEMBURG,
MAĐARSKA,
MALTA,
KRALJEVINA
NIZOZEMSKA,
REPUBLIKA
AUSTRIJA,
REPUBLIKA
POLJSKA,
PORTUGALSKA
REPUBLIKA,
RUMUNJSKA,
REPUBLIKA
SLOVENIJA,
SLOVAČKA
REPUBLIKA,
REPUBLIKA FINSKA,
KRALJEVINA
ŠVEDSKA,
UJEDINJENA
KRALJEVINA VELIKE BRITANIJE I SJEVERNE IRSKE,
ugovorne stranke Ugovora o Europskoj uniji,
Ugovora o funkcioniranju Europske unije i Ugovora o osnivanju Europske zajednice
za atomsku energiju,
dalje u tekstu: „države članice”, i
EUROPSKA UNIJA i EUROPSKA ZAJEDNICA ZA ATOMSKU
ENERGIJU,
dalje u tekstu: „Europska unija”,
s jedne strane, i
Republika
Srbija, dalje u tekstu: „Srbija”,
s druge strane,
uzimajući u obzir pristupanje Republike
Hrvatske (dalje u tekstu: „Hrvatska”) Europskoj uniji 1. srpnja 2013.,
budući da:
(1)
Sporazum o stabilizaciji i pridruživanju
između Europskih zajednica i njihovih država članica s jedne strane,
i Srbije s druge strane, (dalje u tekstu: „SSP“) potpisan je u Luksemburgu 29.
travnja 2008. i stupio je na snagu 1. rujna 2013.
(2)
Ugovor o pristupanju Hrvatske Europskoj uniji
(dalje u tekstu: „Ugovor o pristupanju”) potpisan je u Bruxellesu 9. prosinca
2011.
(3)
Hrvatska je pristupila Europskoj uniji 1. srpnja
2013.
(4)
Na temelju članka 6. stavka 2. Akta o
pristupanju Hrvatske, pristupanje Hrvatske SSP-u dogovara se sklapanjem
protokola uz SSP.
(5)
Savjetovanja na temelju članka 39. stavka 3.
SSP-a održana su kako bi se osiguralo uvažavanje međusobnih interesa
Europske unije i Srbije koji su navedeni u ovom Sporazumu,
SPORAZUMJELI SU SE KAKO SLIJEDI:
Odjeljak I.
UGOVORNE STRANKE
Članak
1.
Hrvatska postaje stranka SSP-a te na isti
način kao i druge države članice Europske unije donosi i prima na
znanje tekstove SSP-a, kao i zajedničkih izjava te jednostranih izjava
priloženih Završnom aktu koji je potpisan istog datuma.
PRILAGODBE
TEKSTA SSP-A, UKLJUČUJUĆI NJEGOVE PRILOGE I PROTOKOLE
Odjeljak II.
Poljoprivredni proizvodi
Članak
2.
Ustupci
Europske unije za poljoprivredne proizvode
U članku 26. stavak 4. zamjenjuje se
sljedećim:
„4.       Od datuma stupanja na snagu
Protokola uz ovaj Sporazum kako bi se uzelo u obzir pristupanje Hrvatske
Europskoj uniji, Europska unija primjenjuje bescarinski pristup za uvoz
proizvoda navedenih pod tarifnim brojevima 1701 i 1702 Kombinirane nomenklature
iz Srbije u Uniju, u okviru godišnje carinske kvote od 181 000 tona (neto
težina).”
Članak
3.
Ustupci
Srbije za poljoprivredne proizvode
1. U članak 27. umeće se novi stavak
3:
„Od datuma stupanja na snagu Protokola uz ovaj
Sporazum kako bi se uzelo u obzir pristupanje Hrvatske Europskoj uniji, Srbija
primjenjuje carine koje se mogu primijeniti na uvoz određenih
poljoprivrednih proizvoda podrijetlom iz Europske unije u okviru količina
navedenih u Prilogu III.e.”
2. Prilog I. ovom Protokolu dodaje se kao
Prilog III.e SSP-u i čini sastavni dio SSP-a.
Članak 4.
Ustupci
Europske unije za ribarske proizvode
1. U članak 29. umeće se novi stavak
3:
„3.       Od datuma stupanja na snagu
Protokola uz ovaj Sporazum kako bi se uzelo u obzir pristupanje Hrvatske
Europskoj uniji, Europska unija povećava godišnju carinsku kvotu za uvoz
šarana navedenu u Prilogu IV. SSP-u za 26 tona.”
2. U članak 29. umeće se novi stavak
4:
„4.       Od datuma stupanja na snagu Protokola
uz ovaj Sporazum kako bi se uzelo u obzir pristupanje Hrvatske Europskoj uniji,
Europska unija otvara carinsku kvotu za uvoz proizvoda označenih tarifnim
podbrojem 1604 HS-a bez carine, uz godišnje ograničenje od 15 tona.
Na uvoz iznad te kvote plaćat će se carinska stopa od 70% carine MFN.
”
Članak 5.
Ustupci
Srbije za ribarske proizvode
1. U članak 30. umeće se novi stavak
3:
„3.       Od datuma stupanja na snagu
Protokola uz ovaj Sporazum kako bi se uzelo u obzir pristupanje Hrvatske
Europskoj uniji, Srbija otvara carinsku kvotu za uvoz živog šarana (Cyprinus
carpio, Carassius carassius, Ctenopharyngodon idellus, Hypophthalmichthys
spp., Cirrhinus spp., Mylopharyngodon piceus) oznake KN
0301 93 00 po carinskoj stopi od 10%, s godišnjim ograničenjem
od 20 tona.  Na uvoz iznad te kvote plaćat će se carinska stopa
od 60 % carine MFN.
Članak
6.
Ustupci
Srbije za prerađene poljoprivredne proizvode
Prilog II. ovom Protokolu dodaje se kao Prilog
II.a Protokolu 1. uz SSP i čini sastavni dio SSP-a.
Članak
7.
Protokol
o vinu i jakim alkoholnim pićima
Stavak 1. Priloga I. Protokolu 2. o uzajamnim
povlaštenim koncesijama za određena vina te uzajamnom priznavanju, zaštiti
i nadzoru naziva vina, jakih alkoholnih pića i aromatiziranih vina
navedenih u članku 28. SSP-a zamjenjuje se tekstom navedenim u Prilogu
III. ovom Protokolu.
Odjeljak III.
Pravila o podrijetlu
Članak
8.
Prilog IV. Protokolu 3. uz SSP zamjenjuje se
tekstom iz Priloga IV. ovom Protokolu.
PRIJELAZNE
ODREDBE
Odjeljak IV.
Članak
9.
Dokaz
o podrijetlu i administrativna suradnja
1. Dokazi o podrijetlu koje su propisno izdale
Srbija ili Hrvatska u okviru povlaštenih sporazuma ili autonomnih aranžmana
koji se među njima primjenjuju prihvaćaju se u odnosnim zemljama, pod
uvjetom da:
(a)        stjecanje takvog podrijetla daje
pravo na povlašteno tarifno postupanje na temelju povlaštenih tarifnih mjera
sadržanih u SSP-u;
(b)        su dokaz o podrijetlu i prijevozne
isprave izdani najkasnije jedan dan prije datuma pristupanja;
(c)        se dokaz o podrijetlu dostavi
carinskim tijelima u roku od četiri mjeseca od datuma pristupanja.
U slučaju kada je roba prijavljena za
uvoz u Srbiju ili Hrvatsku prije datuma pristupanja, u skladu s povlaštenim
sporazumima ili autonomnim aranžmanima koji se u tom trenutku primjenjuju
između Srbije i Hrvatske, dokaz o podrijetlu koji je naknadno izdan u
skladu s tim sporazumima ili aranžmanima također se može prihvatiti pod
uvjetom da se dostavi carinskim tijelima u roku od četiri mjeseca od
datuma pristupanja.
2. Srbija i Hrvatska ovlaštene su zadržati
ovlaštenja kojima se dodjeljuje status „ovlaštenih izvoznika” u okviru
povlaštenih sporazuma ili autonomnih aranžmana koji se među njima
primjenjuju, pod uvjetom da:
(a)        je takva odredba također
predviđena u sporazumu sklopljenom između Srbije i Europske Unije
prije dana pristupanja Hrvatske; i
(b)        ovlašteni izvoznici primjenjuju
pravila podrijetla koja su na snazi na temelju tog sporazuma.
Ta se ovlaštenja najkasnije u roku od godine
dana od dana pristupanja Hrvatske zamjenjuju novim ovlaštenjima izdanim u
skladu s uvjetima SSP-a.
3. Zahtjeve za naknadnu provjeru dokaza o
podrijetlu izdanih na temelju povlaštenih sporazuma ili autonomnih aranžmana iz
stavaka 1. i 2. prihvaćaju nadležna carinska tijela Srbije ili Hrvatske
tijekom razdoblja od tri godine nakon izdavanja dokaza o podrijetlu te ih ta
tijela mogu podnositi tijekom razdoblja od tri godine nakon prihvaćanja
dokaza o podrijetlu dostavljenog tim tijelima zajedno s uvoznom izjavom.
Članak
10.
Roba
u provozu
1. Odredbe SSP-a mogu se primjenjivati na robu
izvezenu iz Srbije u Hrvatsku ili iz Hrvatske u Srbiju koja je u skladu s
odredbama Protokola 3. uz SSP i koja je na dan pristupanja Hrvatske u provozu
ili u privremenom skladištu, u carinskom skladištu ili u slobodnoj zoni u
Srbiji ili Hrvatskoj.
2. U takvim se slučajevima može
dodijeliti povlašteni tretman, uz uvjet da se carinskim tijelima zemlje
uvoznice u roku od četiri mjeseca od dana pristupanja Hrvatske dostave
dokazi o podrijetlu koje su naknadno izdala carinska tijela države izvoznice.
Članak
11.
Kvote
u prvoj godini primjene Protokola
U prvoj godini primjene Protokola,
količine novih carinskih kvota i povećanja količine
postojećih carinskih kvota izračunavaju se razmjerno osnovnim
godišnjim količinama, uzimajući u obzir dio godine prije datuma
primjene ovog protokola.
OPĆE
I ZAVRŠNE ODREDBE
Odjeljak V.
Članak
12.
Ovaj Protokol i njegovi Prilozi čine
sastavni dio SSP-a.
Članak
13.
1. Ovaj Protokol odobravaju Europska unija i
njezine države članice i Srbija u skladu s vlastitim postupcima.
2. Stranke se međusobno obavješćuju
o dovršetku odgovarajućih postupaka navedenih u stavku 1. Isprave o
odobrenju polažu se pri Glavnom tajništvu Vijeća Europske unije.
Članak
14.
1. Ovaj Protokol stupa na snagu prvog dana
prvog mjeseca koji slijedi nakon dana predavanja zadnje isprave o odobrenju.

2. Ako svi instrumenti odobravanja Protokola
ne budu predani prije prvog dana drugog mjeseca nakon datuma potpisivanja,
Protokol će se primjenjivati privremeno. Datum privremene primjene bit
će prvi dan drugog mjeseca nakon datuma potpisivanja.
Članak
15.
Ovaj Protokol sastavljen je u dva primjerka na
bugarskom, češkom, danskom, engleskom, estonskom, finskom, francuskom,
grčkom, hrvatskom, latvijskom, litavskom, mađarskom, malteškom,
nizozemskom, njemačkom, poljskom, portugalskom, rumunjskom,
slovačkom, slovenskom, srpskom, španjolskom, švedskom i talijanskom
jeziku, pri čemu je svaki od tih tekstova jednako vjerodostojan.
Članak
16.
Tekst SSP-a, uključujući priloge i
protokole koji čine njegov sastavni dio, te Završni akt s priloženim izjavama
sastavljaju se na hrvatskom jeziku, pri čemu su ti tekstovi vjerodostojni
na isti način kao i izvorni tekstovi. Te tekstove odobrava Vijeće za
stabilizaciju i pridruživanje.
PRILOG
I.
„Prilog III.e
Srpske carinske koncesije za primarne poljoprivredne
proizvode podrijetlom iz Europske unije
(iz članka 27. stavka 3.)
(Carine (ad valorem carine i/ili posebne
carine), kako su navedene, primjenjuju se na proizvode navedene u ovom Prilogu
u okviru količina navedenih za svaki proizvod od dana stupanja na snagu
Protokola uz ovaj sporazum kako bi se uzelo u obzir pristupanje Hrvatske
Europskoj uniji)
 Oznaka KN (2013) || Opis || Godišnja količina (u tonama) || Stopa carine u okviru kvote (% carine MFN)
 0103 || Žive svinje: || 200 || 0%
   || – ostalo: ||   ||
 0103 92 || ––mase 50 kg ili veće: ||   ||
   || –––domaće vrste: ||   ||
 0103 92 11 || ––––svinje koje su se barem jednom oprasile, mase ne manje od 160 kg   ||   ||
 0103 92 19 || – – – – ostalo ||   ||
 0206 || Jestivi klaonički proizvodi od goveda, svinja, ovaca, koza, konja, magaraca, mula ili mazgi, svježi, rashlađeni ili zamrznuti: || 200 || 0%
   || – od svinja, smrznuti: ||   ||
 0206 41 00 || – – jetra ||   ||
 0206 49 00 || – – ostalo ||   ||
 0402 || Mlijeko i vrhnje, koncentrirani ili s dodanim šećerom ili drugim sladilima: || 70 || 5%
 0402 10 || – u prahu, granulama ili drugim krutim oblicima, s masenim udjelom masti ne većim od 1,5%: ||   ||
   || – – bez dodanog šećera ili drugih sladila: ||   ||
 0402 10 11 || – – – u neposrednim pakiranjima neto-mase ne veće od 2,5 kg ||   ||
 0402 10 19 || – – – ostalo ||   ||
   || – – ostalo: ||   ||
 0402 10 99 || – – – ostalo ||   ||
   || – u prahu, granulama ili drugim krutim oblicima, s masenim udjelom masti većim od 1,5%: ||   ||
 0402 21 || – – bez dodanog šećera ili drugih sladila: ||   ||
   || – – – s masenim udjelom masti ne većim od 27%: ||   ||
 0402 21 11 || – – – – u neposrednim pakiranjima neto-mase ne veće od 2,5 kg ||   ||
 0402 21 18 || – – – – ostalo ||   ||
 0406 || Sir i skuta: || 50 || 0%
 0406 10 || – svježi sir (nefermentirani ili neusoljeni), uključujući sir od sirutke i skutu: ||   ||
 0406 10 20 || – – s masenim udjelom masti ne većim od 40% ||   ||
 0406 10 80 || – – ostalo ||   ||
 0406 30 || – topljeni sir, nestrugani niti u prahu: ||   ||
 0406 30 10 || – – za čiju proizvodnju nisu rabljeni drugi sirevi osim ementalera, grojera i appenzella, i koji može sadržavati, kao dodatak, glarus biljni sir (poznat kao schabziger); pripremljeni u pakiranja za pojedinačnu prodaju, s masenim udjelom masti u suhoj tvari ne većim od 56% ||   ||
   || – – ostalo: ||   ||
   || – – – s masenim udjelom masti ne većim od 36% i masenim udjelom masti u suhoj tvari: ||   ||
 0406 30 31 || – – – – ne većim od 48% ||   ||
 0406 30 39 || – – – – većim od 48% ||   ||
 0406 30 90 || – – – s masenim udjelom masti većim od 36%: ||   ||
 0406 90 || – ostali sir: ||   ||
   || – – ostalo: ||   ||
 0406 90 13 || – – – ementaler ||   ||
 0406 90 15 || – – – grojer, sbrinz ||   ||
 0406 90 17 || – – – bergkäse, appenzell ||   ||
 0406 90 18 || – – – fromage fribourgeois, Vacherin mont d'Or i Tete de Moine ||   ||
 0406 90 19 || – – – glarus biljni sir (poznat kao schabziger), proizveden od obranog mlijeka i pomiješan s fino usitnjenim biljem ||   ||
 0406 90 21 || – – – cheddar ||   ||
 0406 90 23 || – – – edam ||   ||
 0406 90 25 || – – – tilsit ||   ||
 0406 90 27 || – – – butterkase ||   ||
 0406 90 29 || – – – kačkavalj ||   ||
 0406 90 32 || – – – feta ||   ||
 0406 90 37 || – – – finlandia ||   ||
 0406 90 39 || – – – jarlsberg ||   ||
   || – – – ostalo: ||   ||
 0406 90 50 || – – – – sir od ovčjeg ili bivoljeg mlijeka u spremnicima sa salamurom, ili u spremnicima od ovčje ili kozje kože ||   ||
   || – – – – ostalo: ||   ||
   || – – – – – s masenim udjelom masti ne većim od 40% i masenim udjelom vode u nemasnoj tvari: ||   ||
   || – – – – – – ne većim od 47%: ||   ||
 0406 90 61 || – – – – – – – grana padano, parmigiano reggiano ||   ||
 0406 90 63 || – – – – – – – fiore sardo, pecorino ||   ||
 0406 90 69 || – – – – – – – ostalo ||   ||
   || – – – – – – većim od 47%, ali ne većim od 72%: ||   ||
 0406 90 73 || – – – – – – – provolone ||   ||
 0406 90 75 || – – – – – – – asiago, caciocavallo, montasio, ragusano ||   ||
 0406 90 76 || – – – – – – – danbo, fontal, fontina, fynbo, havarti, maribo, samsoe ||   ||
 0406 90 78 || – – – – – – – gauda ||   ||
 0406 90 79 || – – – – – – – esrom, italico, kernhem, saint-nectaire, saint-paulin, taleggio ||   ||
 0406 90 81 || – – – – – – – cantal, cheshire, wensleydale, lancashire, double gloucester, blarney, colby, monterey ||   ||
 0406 90 82 || – – – – – – – camembert ||   ||
 0406 90 84 || – – – – – – – brie ||   ||
   || – – – – – – – ostali sirevi, s masenim udjelom vode u nemasnoj tvari: ||   ||
 0406 90 86 || – – – – – – – – većim od 47%, ali ne većim od 52% ||   ||
 0406 90 87 || – – – – – – – – većim od 52%, ali ne većim od 62% ||   ||
 0406 90 88 || – – – – – – – – većim od 62 %, ali ne većim od 72% ||   ||
 0406 90 93 || – – – – – – većim od 72% ||   ||
 0406 90 99 || – – – – – ostalo ||   ||
 0701 || Krumpir, svjež ili rashlađen: || 165 || 0%
 0701 90 || – ostalo: ||   ||
   || – – ostalo: ||   ||
 0701 90 90 || – – – ostalo ||   ||
 0710 || Povrće (nekuhano ili kuhano u pari ili vodi), zamrznuto: || 20 || 0%
   || – mahunasto povrće, u mahunama ili zrnu: ||   ||
 0710 21 00 || – – grašak (Pisum sativum) ||   ||
 1001 || Pšenica i suražica: || 300 || 0%
   || – ostalo: ||   ||
 1001 99 00 || – – ostalo ||   ||
 1005 || Kukuruz:   || 270 || 0%
 1005 10 || – za sjetvu: ||   ||
   || – – hibridni: ||   ||
 1005 10 15 || – – – jednostruki hibridi ||   ||
 1005 10 18 || – – – ostalo: ||   ||
 1005 10 18 || – – – – dvostruko hibridno i sortno-hibridno ("top cross" hibridno) sjeme kukuruza ||   ||
 1512 || Ulje od sjemenki suncokreta, šafranike ili pamuka te frakcije tih ulja, rafinirani ili nerafinirani, ali ne kemijski modificirani: || 60 || 5%
   || – ulje od sjemenki suncokreta ili šafranike te frakcije ulja: ||   ||
 1512 19 || – – ostalo: ||   ||
 1512 19 90 || – – – ostalo ||   ||
 1602 || Ostali pripremljeni ili konzervirani proizvodi od mesa, klaoničkih proizvoda ili krvi: || 150 || 0%
 1602 10 00 || – homogenizirani proizvodi ||   ||
   || – od svinja: ||   ||
 1602 41 || – – šunke i komadi šunke ||   ||
 1602 42 || – – lopatice i komadi lopatica ||   ||
 1602 49 || – – ostalo, uključujući mješavine ||   ||
 1602 50 || – od goveda ||   ||
 1701 || Šećer od šećerne trske ili šećerne repe i kemijski čista saharoza, u krutom stanju: || 70 || 20%
   || – sirovi šećer bez dodanih aroma ili tvari za bojenje: ||   ||
 1701 12 || – – šećer od šećerne repe: ||   ||
 1701 12 90 || – – – ostalo ||   ||
 1701 14 || – – ostali šećer od šećerne trske: ||   ||
 1701 14 90 || – – – ostalo ||   ||
   || – ostalo: ||   ||
 1701 91 00 || – – s dodanim aromama ili tvarima za bojenje ||   ||
 1701 99 || – – ostalo: ||   ||
 1701 99 10 || – – – bijeli šećer ||   ||
 1701 99 90 || – – – ostalo ||   ||
 2009 || Voćni sokovi (uključujući i mošt od grožđa) i sokovi od povrća, nefermentirani i bez dodanog alkohola, s dodatkom ili bez dodatka šećera ili drugih sladila: || 20 || 0%
   || – sok od ostalog pojedinačnog voća ili povrća: ||   ||
 2009 89 || – – ostalo: ||   ||
   || – – – Brix vrijednosti ne veće od 67: ||   ||
   || – – – – ostalo: ||   ||
   || –– – – – ostalo: ||   ||
   || – – – – – – bez dodanog šećera: ||   ||
 2009 89 96 || – – – – – – – sok od trešanja i višanja ||   ||
 2401 || Neprerađeni duhan; duhanski otpaci: || 75 || 0%
 2401 10 || – duhan, neižiljen: ||   ||
 2401 10 35 || – – svijetli zračno sušen duhan ||   ||
 2401 10 60 || – – na suncu sušen duhan orijentalnog tipa ||   ||
 2401 10 85 || – – zračnim tokom sušen duhan ||   ||
 2401 20 || – duhan, djelomično ili potpuno ižiljen: ||   ||
 2401 20 35 || – – svijetli zračno sušen duhan ||   ||
 2401 20 60 || – – na suncu sušen duhan orijentalnog tipa ||   ||
 2401 20 85 || – – zračnim tokom sušen duhan ||   ||
 2401 20 95 || – – ostalo ||   ||
 2401 30 00 || – duhanski otpaci ||   ||
PRILOG
II.
(Proizvodi iz članka 25. SSP-a)
„Prilog II.a Protokolu 1.
Carinske kvote koje se primjenjuju na uvoz robe
podrijetlom iz Europske unije u Srbiju
   ||   ||   ||
 Oznaka KN 2013 || Opis || Godišnja količina (u tonama) || Stopa carine u okviru kvote
 0403 || Mlaćenica, kiselo mlijeko i vrhnje, jogurt, kefir i ostalo fermentirano ili zakiseljeno mlijeko i vrhnje, koncentrirani ili nekoncentrirani, sa ili bez arome, šećera ili ostalih sladila, ili dodanog voća, orašastih plodova ili kakaa: || 190 || 0%
 0403 10 || – jogurt:
   || – – nearomatiziran niti s dodanim voćem, orašastim plodovima ni kakaom:
   || – – – bez dodanog šećera ili drugih sladila, s masenim udjelom masti:
 0403 10 11 || – – – – ne većim od 3%
 0403 10 13 || – – – – većim od 3%, ali ne većim od 6%
 0403 90 || – ostalo:
   || – – aromatizirano ili s dodanim voćem, orašastim plodovima ili kakaom:
   || – – – ostalo, s masenim udjelom mliječne masti:
 0403 90 91 || – – – – ne većim od 3%
 0403 90 93 || – – – – većim od 3%, ali ne većim od 6%
 2207 || Nedenaturirani etilni alkohol s volumnim udjelom alkohola 80% vol. ili većim; etilni alkohol i ostali alkoholi, denaturirani, bilo koje jakosti: || 1180 || 0%
 2207 10 00 || – nedenaturirani etilni alkohol s volumnim udjelom alkohola 80% vol. ili većim
 2402 || Cigare, cigarilosi i cigarete, od duhana i nadomjestaka duhana: || 25 1 600 || 10% 15%
 2402 20 || – cigarete koje sadrže duhan:
 2402 20 90 || – – ostalo
PRILOG
III.
1. Na uvoz sljedećih vina, navedenih u
članku 2. ovog Protokola, u Europsku uniju, primjenjuju se dolje navedene
koncesije:
 Oznaka KN || Opis (u skladu s člankom 2. stavkom 1. točkom (b) Protokola 2.) || Primjenjiva carina || Godišnja količina (hl) || Posebne odredbe
 ex 2204 10 ex 2204 21 || Kvalitetno pjenušavo vino Vino od svježeg grožđa || izuzeće || 55 000   || (1)
 ex 2204 29   || Vino od svježeg grožđa || izuzeće || 12 300   || (1)
(1) Na zahtjev jedne
od ugovornih stranaka može se održati savjetovanje radi prilagodbe kvota
premještanjem količina iz kvote koja se primjenjuje na stavke ex 2204 29
u kvotu koja se primjenjuje na stavke ex 2204 10 i
ex 2204 21.
PRILOG
IV.
Prilog
IV.
TEKST
IZJAVE NA RAČUNU
Izjava
na računu, čiji je tekst naveden u nastavku, mora biti sastavljena u
skladu s bilješkama. Međutim bilješke nije potrebno otisnuti.
Bugarska
verzija
Износителят
на
продуктите,
обхванати от
този
документ
(митническо
разрешение №
… (1[1]))
декларира, че
освен където
ясно е
отбелязано
друго, тези
продукти са с
….
преференциален
произход (2).
Španjolska
verzija
El
exportador de los productos incluidos en el presente documento (autorización
aduanera n° … (1)) declara que, salvo indicación en sentido contrario, estos
productos gozan de un origen preferencial … (2).
Češka
verzija
Vývozce
výrobků uvedených v tomto dokumentu (číslo povolení … (1))
prohlašuje, že kromě zřetelně označených mají tyto výrobky
preferenční původ v … (2).
Danska
verzija
Eksportøren
af varer, der er omfattet af nærværende dokument, (toldmyndighedernes
tilladelse nr. … (1)), erklærer, at varerne, medmindre andet tydeligt er
angivet, har præferenceoprindelse i … (2).
Njemačka
verzija
Der
Ausführer (Ermächtigter Ausführer; Bewilligungs-Nr. … (1)) der Waren, auf die
sich dieses Handelspapier bezieht, erklärt, dass diese Waren, soweit nicht
anderes angegeben, präferenzbegünstigte … (2) Ursprungswaren sind.
Estonska
verzija
Käesoleva
dokumendiga hõlmatud toodete eksportija (tolliameti kinnitus nr. ...(1))
deklareerib, et need tooted on ...(2) sooduspäritoluga, välja arvatud juhul kui
on selgelt näidatud teisiti.
Grčka
verzija
Ο
εξαγωγέας των
προϊόντων που
καλύπτονται
από το παρόν
έγγραφο (άδεια
τελωνείου
υπ’αριθ. … (1))
δηλώνει ότι,
εκτός εάν
δηλώνεται
σαφώς άλλως, τα
προϊόντα αυτά
είναι
προτιμησιακής
καταγωγής … (2).
Engleska
verzija
The
exporter of the products covered by this document (customs authorization No …
(1)) declares that, except where otherwise clearly indicated, these products
are of … (2) preferential origin.
Francuska
verzija
L'exportateur
des produits couverts par le présent document (autorisation douanière n°
...(1)) déclare que, sauf indication claire du contraire, ces produits ont
l'origine préférentielle ...(2).
Hrvatska
verzija
Izvoznik
proizvoda obuhvaćenih ovim dokumentom (carinsko odobrenje br. ... (1))
izjavljuje da su, osim ako je drukčije izričito navedeno, ovi
proizvodi ... (2) preferencijalnog podrijetla.
Talijanska
verzija
L’esportatore
delle merci contemplate nel presente documento (autorizzazione doganale n. …
(1)) dichiara che, salvo indicazione contraria, le merci sono di origine
preferenziale … (2).
Latvijska
verzija
To
produktu eksportētājs, kuri ietverti šajā dokumentā (muitas
atļauja Nr. … (1)), deklarē, ka, izņemot tur, kur ir citādi
skaidri noteikts, šiem produktiem ir preferenciāla izcelsme … (2).
Litavska
verzija
Šiame
dokumente išvardytų prekių eksportuotojas (muitinės liudijimo
Nr. … (1)) deklaruoja, kad, jeigu kitaip nenurodyta, tai yra … (2)
preferencinės kilmės prekės.
Mađarska
verzija
A jelen
okmányban szereplő áruk exportőre (vámfelhatalmazási szám: … (1))
kijelentem, hogy eltérő egyértelmű jelzés hiányában az áruk
preferenciális … (2) származásúak.
Malteška
verzija
L-esportatur
tal-prodotti koperti b’dan id-dokument (awtorizzazzjoni tad-dwana nru. … (1))
jiddikjara li, ħlief fejn indikat b’mod ċar li mhux hekk, dawn
il-prodotti huma ta’ oriġini preferenzjali … (2).
Nizozemska
verzija
De
exporteur van de goederen waarop dit document van toepassing is
(douanevergunning nr. … (1)), verklaart dat, behoudens uitdrukkelijke
andersluidende vermelding, deze goederen van preferentiële … oorsprong zijn
(2).
Poljska
verzija
Eksporter
produktów objętych tym dokumentem (upoważnienie władz celnych nr
… (1)) deklaruje, że z wyjątkiem gdzie jest to wyraźnie
określone, produkty te mają … (2) preferencyjne pochodzenie.
Portugalska
verzija
O
abaixo-assinado, exportador dos produtos abrangidos pelo presente documento
(autorização aduaneira n.° … (1)), declara que, salvo indicação expressa em
contrário, estes produtos são de origem preferencial … (2).
Rumunjska
verzija
Exportatorul
produselor ce fac obiectul acestui document (autorizaţia vamală nr. …
(1)) declară că, exceptând cazul în care în mod expres este indicat
altfel, aceste produse sunt de origine preferenţială … (2).
Slovačka
verzija
Vývozca
výrobkov uvedených v tomto dokumente (číslo povolenia … (1)) vyhlasuje, že
okrem zreteľne označených, majú tieto výrobky preferenčný pôvod
v … (2).
Slovenska
verzija
Izvoznik
blaga, zajetega s tem dokumentom (pooblastilo carinskih organov štr. … (1))
izjavlja, da, razen če ni drugače jasno navedeno, ima to blago
preferencialno … (2) poreklo.
Finska
verzija
Tässä
asiakirjassa mainittujen tuotteiden viejä (tullin lupa n:o … (1)) ilmoittaa,
että nämä tuotteet ovat, ellei toisin ole selvästi merkitty, etuuskohteluun
oikeutettuja … alkuperätuotteita (2).
Švedska
verzija
Exportören
av de varor som omfattas av detta dokument (tullmyndighetens tillstånd nr. …
(1)) försäkrar att dessa varor, om inte annat tydligt markerats, har
förmånsberättigande … ursprung (2).
Srpske
verzije
Извозник
производа
обухваћених
овом исправом
(царинско
овлашћење
бр...........(1) )
изјављује да
су, осим ако
је то
другачије изричито
наведено, ови
производи .............(2)
преференцијалног
порекла.
Izvoznik
proizvoda obuhvaćenih ovom ispravom (carinsko ovlašćenje
br...........(1)) izjavljuje da su, osim ako je drugačije
izričito navedeno, ovi proizvodi .............(2)
preferencijalnog porekla.
.............................................................................................................................................
(3)
(Mjesto
i datum)
.............................................................................................................................................
(4)
(Potpis
izvoznika. Dodatno mora biti čitko navedeno ime osobe koja je potpisala
izjavu.)
[1]
(1) Kada izjavu na računu
daje ovlašteni izvoznik, broj ovlaštenja ovlaštenog izvoznika mora biti upisan
ovdje. Kada izjavu na računu ne daje ovlašteni izvoznik, riječi u
zagradama izostavljaju se ili se prostor ostavlja praznim.
(2) Mora se navesti podrijetlo
proizvoda. Kada se izjava na računu djelomično ili u cijelosti odnosi
na proizvode podrijetlom iz Ceute i Melille, izvoznik ih mora jasno
naznačiti u dokumentu u kojem je izjava napisana stavljanjem oznake „CM”.
(3) Te se naznake mogu izostaviti
ako te informacije postoje u samom dokumentu.
(4) U slučajevima kada se ne
zahtijeva potpis izvoznika, izuzeće se također odnosi na izuzeće
imena potpisnika.


				|

		52014PC0047

			Prijedlog ODLUKE VIJEĆA o sklapanju, u ime Europske unije i njezinih država članica, Protokola o izmjeni Sporazuma o zračnom prometu između Kanade i Europske zajednice te njezinih država članica kako bi se uzelo u obzir pristupanje Republike Hrvatske Europskoj uniji /* COM/2014/047 final - 2014/0023 (NLE) */

			   	OBRAZLOŽENJE
 1)      Kontekst prijedloga
 110 || ·                   Razlozi za prijedlog i njegovi ciljevi / opći kontekst Sporazum o zračnom prometu između Europske zajednice, njezinih država članica i Kanade dogovoren je na temelju Odluke Vijeća od 2. listopada 2007. kojom se odobrava početak pregovora. Sporazum je potpisan 17. prosinca 2009.
 120 || Republika Hrvatska pristupila je Europskoj uniji 1. srpnja 2013. U skladu s člankom 6. stavkom 2. Akta o uvjetima pristupanja, Hrvatska se obvezala pristupiti sporazumima koje su države članice i Unija sklopile ili potpisale s jednom ili više trećih zemalja ili s međunarodnom organizacijom. Dogovoren je protokol koji će sadržavati sve potrebne jezične prilagodbe Sporazuma koje proizlaze iz pristupanja Hrvatske Europskoj uniji. U skladu s gore navedenim člankom 6. stavkom 2. te člankom 100. stavkom 2. i člankom 218. stavkom 5. UFEU-a, odlukom […] odobreno je potpisivanje Protokola i protokol je potpisan dana [….] Protokol sada treba odobriti na temelju članka 100. stavka 2. i članka 218. stavka 6. točke (a) UFEU-a u vezi s člankom 6. stavkom 2. Akta o pristupanju.
 130 || ·                   Postojeće odredbe u području obuhvaćenom prijedlogom Odredbama Protokola zamjenjuju se ili nadopunjuju odredbe Sporazuma o zračnom prometu između Europske zajednice, njezinih država članica i Kanade.
 140 || ·                   Usklađenost s ostalim politikama i ciljevima Unije Sporazum s Kanadom bio je drugi sveobuhvatni sporazum o zračnom prometu potpisan s ključnim zrakoplovnim partnerom Unije. On je sastavni dio okvira za vanjsku zrakoplovnu politiku utvrđenog Komunikacijom Komisije COM(2005)79: „Razvitak programa za vanjsku zrakoplovnu politiku Zajednice” i nedavno preispitanog Komunikacijom Komisije COM(2012)556: „Vanjska zrakoplovna politika EU-a - budući izazovi” te odgovarajućim zaključcima Vijeća.
 2)      Savjetovanje s dionicima i procjena učinka
   || ·                                            Savjetovanje s dionicima
 211 || Metode savjetovanja, glavni ciljni sektori i opći profil ispitanika Nije primjenjivo
 212 || Sažetak odgovora i njihovo uvažavanje Nije primjenjivo
 3)      PRAVNI ELEMENTI PRIJEDLOGA
 305 || ·                   Sažetak predloženih mjera Protokolom se osigurava potrebna izmjena Sporazuma o zračnom prometu između Europske zajednice, njezinih država članica i Kanade nakon pristupanja Hrvatske EU-u 1. srpnja 2013.
 310 || ·                   Pravna osnova Članak 100. stavak 2. i članak 218. stavak 6. točka (a) Ugovora o funkcioniranju Europske unije u vezi s člankom 6. stavkom 2. Akta o pristupanju.
 4)      Posljedice za proračun
 409 || Ne postoje nikakve posljedice za proračun Unije.
 5)      DODATNE INFORMACIJE
 570 || ·                   Detaljno objašnjenje prijedloga Od Vijeća se zahtijeva da odobri Protokol o izmjeni Sporazuma o zračnom prometu između Europske zajednice, njezinih država članica i Kanade.
2014/0023 (NLE)
Prijedlog
ODLUKE VIJEĆA
o sklapanju, u ime Europske unije i njezinih država
članica, Protokola o izmjeni Sporazuma o zračnom prometu između
Kanade i Europske zajednice te njezinih država članica kako bi se uzelo u
obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u
obzir Ugovor o funkcioniranju Europske unije, a posebno njegov članak 100.
stavak 2. i članak 218. stavak 6. točku (a),
uzimajući u
obzir Akt o pristupanju Hrvatske, a posebno njegov članak 6. stavak 2.
drugi podstavak,
uzimajući u
obzir prijedlog Europske komisije,
uzimajući u obzir mišljenje Europskog
parlamenta[1],

budući da:
(1)       U skladu s Odlukom
Vijeća 2013/ …/EU[2],
potpisan je Protokol o izmjeni Sporazuma o zračnom prometu između
Kanade i Europske zajednice te njezinih država članica kako bi se uzelo u
obzir pristupanje Republike Hrvatske Europskoj uniji (dalje u tekstu: „Protokol”), podložno njegovom sklapanju.
(2)       Protokol bi trebalo odobriti,

DONIJELO JE OVU ODLUKU:
Članak 1.
Protokol o izmjeni Sporazuma o zračnom
prometu između Kanade i Europske zajednice te njezinih država članica
kako bi se uzelo u obzir pristupanje Republike Hrvatske Europskoj uniji
odobrava se u ime Europske unije i njezinih država članica.[3]
Članak 2.
Predsjednik Vijeća ovlašćuje se
imenovati osobu(e) ovlaštenu(e) da u ime Europske unije i njezinih država
članica položi(e) akt o odobrenju predviđen člankom 3.
Protokola.
Članak 3.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL C , , str. .
[2]               SL L […], […], str. […].
[3]               Tekst Protokola objavljen je u Službenom listu Europske
unije SL L ………., zajedno s odlukom o njegovu potpisivanju.
PRILOG
Protokol o izmjeni Sporazuma o zračnom
prometu između Kanade i Europske zajednice te njezinih država članica
kako bi se uzelo u obzir pristupanje Republike Hrvatske Europskoj uniji
KANADA,
s jedne strane;
i
REPUBLIKA AUSTRIJA,
KRALJEVINA BELGIJA,
REPUBLIKA BUGARSKA,
Republika
Hrvatska,
REPUBLIKA
CIPAR,
ČEŠKA REPUBLIKA,
KRALJEVINA DANSKA,
REPUBLIKA ESTONIJA,
REPUBLIKA FINSKA,
FRANCUSKA REPUBLIKA,
SAVEZNA REPUBLIKA NJEMAČKA,
HELENSKA REPUBLIKA,
MAĐARSKA,
IRSKA,
TALIJANSKA REPUBLIKA,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
MALTA,
KRALJEVINA NIZOZEMSKA,
REPUBLIKA POLJSKA,
PORTUGALSKA REPUBLIKA,
RUMUNJSKA,
SLOVAČKA REPUBLIKA,
REPUBLIKA SLOVENIJA,
KRALJEVINA ŠPANJOLSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I
SJEVERNE IRSKE,
kao stranke Ugovora o Europskoj uniji i
Ugovora o funkcioniranju Europske unije i kao države članice Europske
unije (dalje u tekstu: „države članice”),
i
EUROPSKA UNIJA,
s druge strane;
uzimajući u obzir pristupanje Republike
Hrvatske Europskoj uniji 1. srpnja 2013.,
SPORAZUMJELI SU SE KAKO SLIJEDI
Članak
1.
Republika Hrvatska je stranka Sporazuma o
zračnom prometu potpisanog između Kanade i Europske zajednice i
njezinih država članica dana 17. – 18. prosinca 2009. (dalje u tekstu:
„Sporazum”).
Članak
2.
Tekst Sporazuma na hrvatskom jeziku koji je
priložen ovom Protokolu postaje vjerodostojan pod istim uvjetima kao i verzije
na drugim jezicima.
Članak
3.
Stranke odobravaju ovaj Protokol u skladu sa
svojim postupcima. Protokol stupa na snagu na dan stupanja na snagu ovog
Sporazuma. Međutim, ako stranke odobre ovaj Protokol nakon datuma stupanja
na snagu Sporazuma, u tom slučaju, u skladu s člankom 23. stavkom 1.
Sporazuma, Protokol stupa na snagu mjesec dana nakon datuma posljednje
diplomatske note kojom Stranke potvrđuju da su završeni svi potrebni
postupci za stupanje na snagu ovog Protokola.
Članak
4.
Sastavljeno u ……….., u dva primjerka, dana ………
2013., na bugarskom, češkom, danskom, engleskom, estonskom, finskom,
francuskom, grčkom, hrvatskom, latvijskom, litavskom, mađarskom,
malteškom, nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom i talijanskom jeziku, pri
čemu je svaki od tih tekstova jednako vjerodostojan.
ZA DRŽAVE ČLANICE                                                      ZA
KANADU
ZA EUROPSKU UNIJU